Buxoro viloyatining Olot tumanida joylashgan Olot chegara-bojxona posti rekonstruksiya qilinib, butunlay yangicha qiyofa kasb etdi, deb xabar bermoqda Buxoro viloyati hokimligi axborot xizmati. Foto: Buxoro viloyati hokimligi axborot xizmati Qayd etilishicha, 18 mlrd so‘mdan ortiq mablag‘ evaziga bajarilgan keng ko‘lamli qurilish va rekonstruksiya ishlaridan so‘ng, endilikda mazkur chegara punkti orqali sutka davomida o‘rtacha 700-900 nafar fuqarolarning davlat chegaralari orqali qatnovi hech bir muammosiz amalga oshirilmoqda. Bundan tashqari, bir kunda 250 tadan 400 tagacha yuk va yengil transport vositalari davlat chegarasidan o‘tkazilyapti. Ushbu chegara-bojxona postining ochilishida viloyat tashkilotlari rahbarlari, bojxona xizmati xodimlari va chegarachilar, Olot va Qorako‘l tuman faollari hamda keng jamoatchilik vakillari ishtirok etgan. Foto: Buxoro viloyati hokimligi axborot xizmati Foto: Buxoro viloyati hokimligi axborot xizmati Foto: Buxoro viloyati hokimligi axborot xizmati